procesaur/Wiki.mk huggingface dataset:
Наносметач

Наносметач (или нанокомпјутер, од англ. ''nanocomputer'') е сметач помал од микросметачот, кој е пак помал од минисметачот. Технички речено, ова е сметач чиишто основни делови не се поголеми од неколку нанометри. За споредба, најмалиот дел кај најнапредните микрообработувачи има големина од 45 nm . Досега не постојат вакви сметачи во продажба, туку овој поим се користи претежно во науката и научната фантастика.
Постојат неколку потенцијални начини на изработка на наносметач: со механичка, електронска, биохемиска, или квантна технологија. Најверојатно наносметачите нема да се служат со полупроводнички транзистори (микроелектронските делови со кои функционираат сите денешни електронски уреди), бидејќи работната способност на таквите делови значително се намалува со намалувањето на нивните димензии под 100 нанометри.
1 Поврзано
* Нанотехнологија
* Квантен сметач
Караш-Северин (округ)

Караш-Северин (|Judeţul Caraş-Severin, |Krassó-Szörény megye) е округ во Романија, сместен во западниот дел на земјата. Главен град на округот е градот Решица, а значајни градови се и Карансебеш, Нова Молдавија, Анина и Оравица.
1 Географија
1.1 Местоположба
Округот Караш-Северин е копнен округ во Романија, кој се наоѓа на границата кон Србија. Окружен е:
* на север со: Тимиш;
* на североисток со: Хунедоара;
* на исток со: Горж;
* на југоисток со: Мехединци.
1.2 Релјеф
Округот се наоѓа во историската област Банат. Најголем дел од неговата површина е покриена со Банатските планини, а на крајниот западен дел се наоѓа најисточниот дел на Панонската низина. Големо значење за округот има и реката Дунав, која е главен водотек во регионот и ја сочинува границата меѓу Романија и Србија.
2 Демографија
Округот спаѓа во групата на повеќенационални окрузи во Романија. Според пописот во Романија во 2002 година, Романците сочинуваат 88,2% од населението во округот, Ромите 2,4%, 1,9% се Хрвати, по 1,8% Германци и Срби, 1,7% Унгарци и 1% Украинци. Останатите 0,2% од населението се припадници на некоја друга националност.
Калараш (округ)

Калараш (|Judeţul Călăraşi) е округ во Романија, сместен во јужниот дел на земјата. Главен град на округот е градот Калараш, а значаен е и градот Олтеница.
1 Географија
1.1 Местоположба
Округот Калараш е копнен округ во Романија, кој се наоѓа на границата кон Бугарија. Окружен е:
* на север со: Јаломица;
* на исток со: Констанца;
* на запад со: Џурџу;
* на северозапад со: Илфов.
1.2 Релјеф
Округот се наоѓа во Влашка, поточно во нејзината јужна област Мунтенија. Јужна и источна граница на округот е реката Дунав, која на југ претставува и државна граница кон Бугарија, а на исток го одвојува округот од Добруџа. Во западните делови од округот се наоѓа устието на реката Арџеш. Релјефот во округот е претежно рамничарски.
2 Демографија
Округот спаѓа во групата на окрузи во Романија во кои живее претежно романско население. Според пописот во Романија во 2002 година, Романците сочинуваат 95% од населението во округот, а од останатите најбројни се Ромите.
Битка кај Наварино

Поморската битка кај Наварино се одвила на 20 октомври 1827, за време на Грчката војна за независност (1821-1832) во Наварино (денешен Пилос), на западниот брег од полуостровот Пелопонез, во Јонското Море. Од една страна биле комбинираната османлиска и египетска армија и силите на Велика Британија, Франција и Русија. Битката е позната по тоа што таа била една од последните поморски големи битки од историјата. Поголемата спремност и посовремените бродови придонеле за голема победа на европските сојузници.
Главен фактор кој предизвикал интервенција односно вклучување во војната на трите европски сили биле амбициите на Руската Империја своите територии да ги прошири кон регионот на Црно Море на сметка на Османлиското Царство. Од друга страна пак, овие амбиции на Русија, геостратешки, претставувале закана за другите европски сили. Велика Британија била насочена главно кон спречување на руската интервенција и проширување на нејзиното влијание во регионот. Во 1825 година, на рускиот престол застанал Николај I, кој поради меѓународната положба на европските сили решил да го засили влијанието на Русија на Балканите. Франција пак во војната се приклучила со цел да ја врати својата доминантна улога во Европа, по поразот во т.н. Наполеонови војни. И трите влади, во секој случај, биле под голем притисок и од страна на локалното мислење на нивните жители, особено по инвазијата на Пелопонез во 1825 година од страна на османлискиот вазал Ибрахим Паша од Египет и неговите злосторства употребени кон локалното грчко или христијанско население.
Пред да започне војната, трите европски сили се согласиле да потпишат договор. Така истиот бил потпишан во Лондон (Лондонски договор) во 1827 година, според кој на Грција требало да ѝ биде дадена автономија, на чие чело повторно би стоел османлискиот султан. Истото не било прифатено од страна на Османлиите, кое пак резултирало со започнувањето на Битката кај Наварино. Војната резултирала со пораз на Османлиското Царство. Во почетокот биле преземени две воени интервенции од страна на Русија, кои интервенции претставуваат дел од руско-турските војни. По поразот на Османлиите пак, Французите ги принудиле и придружиле истите да се повлечат од централна и јужна Грција. По ова била објавена грчката независност. Во почетокот, Грција добила независност, но била задолжена да плаќа данок на султанот, но сепак тоа не се случило бидејќи од Грција целосно била протерена Османлиската војска.
Бузау (округ)

Бузау (|Judeţul Buzău) е округ во Романија, сместен во средишниот дел на земјата. Главен град на округот е градот Бузау, а значаен е и градот Рамнику Сарат.
1 Географија
1.1 Местоположба
Округот Бузау е копнен округ во Романија. Окружен е:
* на север со: Ковасна;
* на североисток со: Вранча;
* на исток со: Браила;
* на југоисток со: Јаломица;
* на југ со: Илфов;
* на запад со: Прахова;
* на северозапад со: Брашов.
1.2 Релјеф
Округот се наоѓа во Влашка, поточно во нејзината јужна област Мунтенија. Во округот рече реката Бузау, по кого округот го добил името. Во северната третина, округот се одликува со планински релјеф, каде што се простираат Карпатите. Средишниот дел е богато и плодно подрачје, коешто е густо населено и кон југ постепено преоѓа во Влашката низина.
2 Демографија
Округот спаѓа во групата на окрузи во Романија во кои претежно живее романско население. Според пописот во Романија во 2002 година, Романците сочинуваат 98% од населението во округот, а од останатите најбројни се Ромите.
Клуж (округ)

Клуж (|Judeţul Cluj, |Kolozs megye) е округ во Романија, сместен во северозападниот дел на земјата. Главен град на округот е градот Клуж-Напока, а значајни се и градовите Турда и Деж.
1 Географија
1.1 Местоположба
Округот Клуж е копнен округ во Романија. Окружен е:
* на север со: Марамуреш;
* на североисток со: Бистрица-Насауд;
* на исток со: Муреш;
* на југ со: Алба;
* на запад со: Бихор;
* на северозапад со: Салаж.
1.2 Релјеф
Округот се наоѓа во историската област Трансилванија. Округот е окружен со планини, особено на запад, каде што се извишува планината Бихор. Во средишниот дел се простираат плодните долини Самош и Мориш.
2 Демографија
Округот спаѓа во групата на повеќенационални окрузи во Романија. Според пописот во Романија во 2002 година, Романците сочинуваат 79,4% од населението во округот, Унгарците 17,4%, 2,8% се Роми, а 0,6% се припадници на некоја друга националност.
Констанца (округ)

Констанца (|Judeţul Constanţa) е округ во Романија, сместен во југоисточниот дел на земјата. Главен град на округот е градот Констанца, а значајни се и градовите Менџидија, Мангалија и Наводари.
Округот Констанца е најважниот приморски округ во Романија. Градот Констанца е единственото големо пристаниште во земјата, а во округот се наоѓаат сите познати летувалишта на Црното Море во земјата, како Мангалија, Мамаја, Ефорие и Тузла.
1 Географија
1.1 Местоположба
Округот Клуж е приморски округ во Романија, а воедно и граничен кон Бугарија. Окружен е:
* на север со: Тулча;
* на југозапад со: Калараш;
* на запад со: Јаломица;
* на северозапад со: Браила.
1.2 Релјеф
Округот се наоѓа во историската област Добруџа. Сместен е меѓу течението на реката Дунав, која го одвојува од областа Влашка и Црното Море. Во средишниот дел на округот ископан е каналот Чернавода-Негру Вода. Северниот дел на округот е рамничарски, а јужниот ридест.
2 Демографија
Округот спаѓа во групата на окрузи во Романија во кои живее претежно романско население. Според пописот во Романија во 2002 година, Романците сочинуваат 91% од населението во округот, а од останатите најбројни се Турците кои сочинуваат 3,4% од вкупното население, Татарите 3,2% и Ромите 1%. Останатите 1,4% се припадници на некоја друга етничка заедница.
Девриони

Деврионите биле пајонско племе што ги населувало областите западно од Лаијаите и Агријаните,
можеби областите околу Дојран, Прасијадското Езеро и Дисорон, но и околу Струмица, Штип и злетовско-кратовските рудници. Ковеле пари на кои, покрај племенската припадност, запишани се и легенди за кои се претпоставува дека се имињата на нивните владетели од VI в. пр.н.е. Постоела племенска традиција на крунисување на нивните владетели на реката Астибо.
1 Поврзано
* Пајонија
* Пајонци
* Историја на Македонија
Девриоп

Девриоп била античка област во Горна Македонија, покрај реката Еригон, дел од Пајонија, со градовите Стибера, Алкомена, можеби и градот Девриоп и др. Во римско време, по 167 п.н.е., со поделбата на Македонија на четири мериди, Девриоп влегува во IV. мерида. Епиграфските натписи од село Чепигово и Бела Црква, југозападно од Прилеп, ја локализираат оваа област на северозападната граница што ѝ припаѓала на Пелагонија.
Елимеја

Елимеја — област во Горна Македонија, околу средниот тек на реката Бистрица. На север се граничила со Орестида, Еордеја и Ботиаја, а на исток со Пиерија. Во времето на Филип II Македонски влегува во состав на Кралството Македонија. Во областа се наоѓаат (според Стефан Византиски) градовите: Аијана, Каисареја (која подоцна ќе ја обнови Јустинијан I) и Елимеја.
Албанско-венецијански војни (1447–1448)

Албанско-венецијанските војни (1447-1448) претставуваат серија од воени походи на Венецијанската Република и Османлиското Царство против Албанците на чело со Скендербег. Спорот се јавил околу опсадата на Дукаѓин од страна на Албанците. По ова, Венеција испратила дел од својата војска, а во исто време и Османлиите испратиле војска во Албанија. Во војната, и двете страни биле поразени од страна на Скендербег. По војната, со Венеција бил потпишан договор, но војната со Османлиите продолжиле.
Битка кај Отонети

Битката кај Отонети се одвила на 27 септември 1446 година помеѓу албанската армија на чело со Скендербег од една страна, и Османлиското Царство од друга страна на чело со Мустафа Паша. Битката се одвила во близина на Отонети, во Дебарската област. Во оваа битка Османлиите повторно доживеале огромен пораз.
1 Заднина
Набргу откако Скендербег успеал да ги соедини сите кнежевства во денешна Албанија во 1443 година, Османлиското Царство веднаш ја испратила своја војска за да го задуши Востанието на Скендербег. Османлиите доживеале пораз во Битката кај Торвиол и Мокра. По овие две големи победи на Скендербег, тој воспоставил дипломатски односи со европските сили, пред сè со Арагон и папата. Мурат II покренал нови воени походи против востаниците на Балканскиот Полуостров.
2 Битка
Султанот Мурат се подготвувал за голема војна против Јанош Хуњади, кој бил регент во Кралство Унгарија. Во меѓувреме тој наредил околу 15.000 војници да се испратат во Албанија. Планот на Турците бил да не се дојде до директна битка или војна, туку најпрвин да се ограби месното население и да се спроведе определен терор врз истото. Армијата на Мустафа била поделена во два лагери. Првиот се упатил кон Отонети, додека пак другиот ја чувал својата позиција. Кога Скендербег научил дека османлиската армија е поделена, тој со околу 5.000 војска го нападнал Отонети.
Во битката, околу 5.000 османлиски војници биле убиени, а околу 300 заробени. Целиот камп којшто бил создаден од Османлиите паднал под контрола на Скендербег. По ова, султанот му наредил на Мустафа Паша да се повлече кон границата и да се погрижи албанските војници да не преминат кон Македонија.
Ематија

Ематија — древна област на пиериското крајбрежје, која се поврзува со старото име на Македонија. Кај византиските хроничари Ематија е постарото име за градот Тесалоника (Солун) или за областа од Халијакмон (Бистрица) до Аксиј (Вардар).
По областа е именуван и административниот округ Иматија, согласно грчката политика на присвојување на древната историја на Македонија.
Матје Фламини

Матје Фламини (роден на ) — француски фудбалер кој игра на позиција среден ред и во моментот игра во екипата на ФК Кристал Палас. Во текот на кариерата, тој настапуваше за францускиот Олимпик Марсеј, италијанскиот Милан, какок и премиерлигашите Арсенал и Кристал Палас. На репрезентативно ниво, тој има настапено само трипати за француската фудбалска репрезентација.
Битка кај Торвиол

Битката кај Торвиол, исто така позната и како Битката кај Виликарди или Битката кај Дебар, се одвила на 29 јуни 1444 година помеѓу албанската армија на чело со Скендербег од една страна, и Османлиското Царство од друга страна на чело со Али Паша. Овој бунт е еден од првите поголеми во кој Скендербег ги започнал против Османлиите.
1 Позадина и битка
По Битката кај Ниш во ноември 1443 година, Скендербег ја напуштил османлиската војска со околу 300 други албански војници и се вратил во Албанија. Тој по ова успеал да создаде сојуз од тогашните албански кнежевства, основајќи ја т.н. Лешка лига. Веќе во пролетта 1444 година, станало јасно дека албанските земји ќе бидат нападнети од Османлиите. Поради тоа, Скендербег започнал со подготовка на војната.
По само неколку месеци, Скендербег успеал да регрутира огромна војска, составена од околу 8.000 коњаници и 7.000 пешадија. Битката се одвила во близина на денешната граница помеѓу Албанија и Република Македонија, кај градот Дебар. Во крајна сметка, Албанците им нанеле голем пораз на Османлиското Царство, убивајќи околу 8.000 војници, а според некои извори овие бројки се движиле и до 22.000 војници.
Битка кај Ороник (1448)

Првата битка кај Ороник се одвила за време на Албанско-венецијанските војни од 1447-1448 година, кога Венецијанската Република стапила во сојуз со Османлиското Царство против Лешката лига. Албанските сили ја поразиле османлиската армија која бил предводена од страна на Мустафа Паша. По два месеци бил склучен договор помеѓу Венеција и Албанија.
И покрај тоа што османлиската армија била многу побројна, броела околу 15,000 војници, сепак силите на Скендербег успеале да им нанесат пораз на муслиманите. Во битката биле убиени околу 3.000 војници, вклучувајќи и дванаесет високи функционери. По битката бил склучен договор. Мустафа Паша во битката бил заробен, за да подоцна неговата слобода биде откупена со 25.000 дукати.
Петар Карев

Петар или Петруш Карев (, – , ) — македонски револуционер, социјалист и брат на Никола Карев и Ѓорѓи Карев.
Учествувал на Првата социјалистичка конференција во Македонија, одржана во близина на Крушево во јуни 1900 година. Станал член на Крушевскиот окружен комитет на МРО во 1904 година. Бил во отомански затвор во 1910 година. Во текот на 1945 година бил осуден и животот го завршил во затворот во Идризово. Според друг извор, Петар Карев починал во 1968 година.
Благој Кирков

Благој Ангелов Кирков (, — Горно Оризари, Велешко, ) — македонски борец, учесник во НОБ.
1 Животопис
Кирков е роден во Велес на 23 март 1923 година. Уште како гимназијалец, тој бил организатор на младинското движење во Велешката гимназија, а од септември 1942 година се вклучил борец на Велешкиот НОПО „Димитар Влахов“. Од 1938 година активно се вклучил и станал член на СКОЈ, а подоцна во 1941 година и дел од неговото гимназијално раководство. Во 1942 година бил во местниот комитет на СКОЈ за Велес. Тој бил еден од организаторите на штрајкот во Гимназијата во март 1942 година. Бил убиен во судир со бугарската полиција на 23 март 1943 година во велекото село Горно Оризари. Во негов спомен едно велешко основно училиште го носо неговото име (ОУ „Благој Кирков“ — Велес).
Јован Дебарски

Јован Дебарски — охридски патријарх (последниот во времето на Самуиловото Царство), архиепископ и книжевен деец. Управувал во периодот од 1018 до 1037 година. Потекнувал од Дебарско. Претпоставувано дека бил еден од иницијаторите за изградба на Бигорскиот манастир во 1020 година. По негово барање византиски дела се преведувале на старословенски јазик, како, на пр., Житијата за св. Антониј Велики и за св. Панкратиј Тавроменински.
Квањама

Квањама или Ошиквањама (''Kwanyama'', ''Oshikwanyama'') е државен јазик на Ангола и Намибија. Ова е стандардизиран дијалект на јазикот Ошивамбо и заеморазбирлив со Ндонга, другиот дијалект на Ошивамбо со стандарден правопис.
Во 1974 г. Јужноафриканското библиско друштво издало квањамска верзија на Библијата под наслов „Омбибели“ (''Ombibeli'').
1 Наводи
***
Полошка битка

Полошка битка — битка во склоп на Османлиско-албанските војни која се одиграла на 22 април 1453 година. Со поддршка од арагонскиот крал Алфонсо V, албанскиот водач Скендербег правел напори како да го врати Светиград, кој бил изгубен во 1449 година. за таа цел, Скендербег организирал поход против Османлиите во соседна Македонија. Така, силите на Скендербег се префрлиле преку границата во Полог, каде биле пресретнети од страна на Османлиите, на чело со Ибрахим-паша. Скендербег успеал да му нанесе пораз на Ибрахим-паша. Во битката бил убиен и самиот водач на Османлиите.
Во битката биле убиени околу 3.000 Турци. Армијата на скендербег продолжила со грабеж врз населението пред да се врати во Дебар.Истата година од страна на Османлиите бил заземен градот Цариград со кое се ставило крај на Византија.
Ферија дел Сол (Мерида)

Ферија дел Сол (шпански : ''Feria del Sol'', во превод ''Саем на Сонцето'') или исто така познат како карневал Taуринo де Америка (во ''превод карневал на борба со бикови во Америка'') е меѓународен културен настан, кој се одржува секој февруари во градот Мерида, Венецуела. Во рамките на фестивалот се одржуваат натпревари во борба со бикови, културни и зоолошки изложби, концерти, паради, спортски настани и избор на мис, која пак се стекнува со титулата „Кралица на сонцето“ (''La Reina Del Sol'').
1 Историја
Идејата за одржување на фестивалот се јавува откако група љубители одлучуваат да изградат терен за борба со бикови. Таквите бобри со бикови уживаат голема популарност и во други венецуелскиот градови. Првично е решено празникот да се одржува на ''Денот на зачнувањето на Дева Марија'', кој се прославува на 9 и 10 декември . Поради дождот во декември е решено празникот да се одржи на денот кога се одржува карневалот познат како "Ферија дел Сол". Ова се случува во 1969 година и празникот трае три дена, односно на 15, 16 и 17 февруари и станал еден од најважните фестивали на борба со бикови во Венецуела и во светот.
2 Наводи
* Guide EDT/Lonely Planet, ''Venezuela'', EDT srl, 2007, ISBN 88-6040-157-7
* Susan Brushaber, Arnold Greenberg, ''Venezuela Alive'', (Alive Guides Series, Hunter Travel Guides), Hunter Publishing, Inc, 1998 ISBN 1-55650-800-X
Јаков (печатар)

Јаков (Камена Река, ден. Село Моштица XVI век) — првиот македонски печатар. Потекнувал од свештеничко семејство.
Во обновената печатница на Божидар Вуковиќ во Венеција отпечатил часослов на црковнословенски јазик во 1566 година, украсен со илустрации, знаменца и вињети. Еден добро зачуван примерок има и НУБ „Климент Охридски“ во Скопје.
1 Животопис
Јаков од Камена Река, денешна Македонска Каменица е прв засега познат македонски печатар од XVI што излегол од Македонија и ja развил својата печатарска дејност во Венеција каде работел во печатницата на Божидар Вуковиќ. Роден во свештеничка фамилија во Камена Река работел како писател на црковно-словенски книги, наследство кое го стекнал од неговата фамилија.
За неговото потекло дава опис во неговата прва печатена книга ''Часослов'':
:''По род и татковина бев од полите на големата Осоговска Планина, близу до Коласискиот град, од местото викано Камена Река... Излегов од Македонија, татковината моја, и влегов во западните земји.''
Неговото најпознато дело „''Часослов''“, од кое повеќето информации за неговиот живот се извадени, го издал и испечатил на црковно-словенски јазик во Венеција во 1566 година. Делото е исполнето со илустрации и вињети на христијански светци. Во 1569 заедно со Јеролим Загуровиќ од Котор ја пишува и испечатува неговата втора книга „''Псалтир со последование"'' и се продава во првата македонска книжевна продавница „Кара Трифун“ во Скопје. Книгата е користена како букварче за оние учејки го црковно-словенското писмо. Неговата дата на раѓање или на смрт сепак досега не е откриена.
Опсада на Кроја (1467)

Третата опсада на Кроја се одвила во 1467 година од страна на Османлиското Царство и Албанија во градот Кроја. Опсадата следувала неколку месеци по неуспешната опсада на градот. За разлика од претходниот пат, овој пат султанот ''Мехмед II'' се организирал подобро. И покрај опсадата, Мехмед морал да се повлече поради големиот отпор кој му бил пружен.
Xkcd

''xkcd'' — семрежен стрип чиј автор е Рендал Манро, бивши соработник на НАСА. Стрипот себеси се опишува како „семрежен стрип за романса, сарказам, математика и јазик“.
Содржината се врти околу различни теми, меѓу кои најчести се мисли за животот и љубовта (некои страници се едноставно уметност со поезија), и математички или научни внатрешни шеги. Некои страници пак содржат едноставен хумор или наводи на случувања или личности од поп-културата. Иако ликовите се едноставни фигури од линии , постојат и пејзажи, сложени математички шеми како фрактали (пример: #17 „''''“) или имитиации на стилови од други цртачи (пример: '''').
Стрипот е достапен под лиценцата ''Creative Commons Attribution-NonCommercial 2.5''. Нови стрипови излегуваат трипати неделно: во понеделник, среда и петок на полноќ по американската источна часовен појас, иако неколкупати досега излегувал по еден стрип секој ден од неделата: ''Parody Week'', серијалот „''Choice''“, серијалот ''„1337''“, серијалот ''„Secretary“'' и серијалот ''„The Race“''.
1 Историја
Стрипот почнал во септември 2005 г. кога Манро решил да скенира „чкртаници“ од неговите школски тетратки и да ги подигне на неговото мрежно место. Подоцна стрипот добил свое сопствено мрежно место, каде што Манро почнал да продава маици со теми од стрипот. Моментално стрипот му е главната работа со која се издржува. Според Манро, името на стрипот нема никакво посебно значење, туку едноставно е збор со четири букви без фонетски изговор. Името на стрипот се пишува со сите мали букви (или сите големи).
Во мај 2007, стрипот привлекол големо внимание со претставување на интернет-заедниците во географска форма.
''xkcd'' не е акроним и Манро не му дава никакво значење на името, освен на шега во самиот стрип. Тој тврди дека името прво било интернет-псевдоним што го одбрал како комбинација од букви што нема да има смисла и ќе биде фонетски неизговорливо. Сепак, некои други луѓе имаат дадено претпоставки за можните значења на ''xkcd'': мрежниот стрип ''Short Minds'', на пример, има споменато дека збирот од редните броеви на буквите X, K, C и D во англиската азбука е 42, одговорот на животот, универзумот и сѐ друго на Даглас Адамс.
На 23 септември 2007, стотици луѓе се собрале на , парт во северен Кембриџ, Масачусетс чии координати се спомнати во стрипот . Авторот на стрипот се појавил и изјавил, „Можеби сепак кога сакаш нешто, тоа го прави стварно“, негирајќи го заклучокот во последната рамка од стрипот.
Во октомври 2007, списанието ''The New Yorker'' објавило интервју и цртачки двобој помеѓу Рендал Манро и Фарли Кец. Во двобојот Кец и Манро цртале на темите „интернетот како што го гледаат постарите“, „Теорија на струните“, „1999“ и „вашето омилено животно ја јаде вашата омилена храна“.
Михајло Константиновиќ

Михајло Константиновиќ (, крајот на XVIII век - ,
втората половина на XIX век) бил познат македонски иконописец. Бил соработник на зографот Јања Молер, кој работел нарачки за Милош Обреновиќ. Сликал икони за црквите во околината на Шабац и на Валево (меѓу 1825 и
1833 година). Со зографот Никола Јанковиќ од Охрид ја живописале црквата во манастирот Троноша и го насликале иконостасот во манастирот Чокешина во 1834 година.
Опсада на Кроја (1450)

Првата опсада на Кроја се случила во текот на 1450 година кога Османлиската војска која броела околу 100.000 војници го опседнала градот Кроја во Албанија. Опсадата на Османлиското Царство била неуспешна. Во битката биле убиени околу 20.000 османлиски војници. По неуспешниот обид, султанот Мурат II наредил повлекување, заедно со неговиот син, идниот султан Мехмед II, во неговата престолнина Едрене. Набргу потоа, султанот Мурат починал.
1 Позадина и опсада
По неколкуте неуспешни инвазии на Османлиите во Албанија, Мурат II со околу 80.000 војска ја опседнал тврдината Светиград на 14 мај 1449 година. Светиград претставувал важна стратешка точка за двете страни, со оглед на тоа што бил во непосредна близина на границата со Македонија. На 31 јули 1449 година, градот бил заземан. Губењето на Светиград значело голема загуба за Скендербег. Во следните години, на султанот Мурат му преостанало да ги заземе уште Белград и Кроја.
Опсаата на Кроја започнала на 14 мај 1450 година, и истата траела до 23 ноември 1450 година. Неуспешната опсада на Османлиите ги чинела околу 20.000 мртви војници наспроти само околу 1.000 Албанци. Според Марин Берлети, самиот султан починал од болест по видената слика во Кроја. Сепак, познато е дека тој починал во Едрене во 1451 година. Се смета дека Мурат бил приморен да ја повлече опсадата поради доаѓањето на зимата. Сепак, најверојатно се повлекол поради големите загуби кои биле предизвикани од страна на албанските герилски сили.
По битката, Скендербег успеал да ја обнови Кроја и да територијално да се прошири.
Мерида (Венецуела)

Сантјаго де лос Кабалерос де Мерида (шпански: ''Santiago de los Caballeros de Mérida'') е најголемиот и главен град на сојузната државата Мерида во јужноамериканската држава Венецуела . Населението на Мерида изнесува околу 204.879 жители (2001), а заедно со предградијата бројката изнесува 350.000 лица. Вкупна површина на Мерида е 25 км ² . Градот се наоѓа на 1.630 метри надморска височина и е основан во 1558 година.
1 Историја
Мерида е основана на 9 октомври 1558 година од страна на Хуан Родригес Суарес за време на рударската експедиција. Суарес решава да ја нарече населбата по името на својот роден град Мерида во Шпанија . Во ноември 1559 година Суарес е принуден да ја префрли населбата во регионот на денешната населба Зумба, поради постојани судири со локалното староседелско население.
Во 1560 година властите на вицекралство Нова Гранада го испраќаат Хуан де Малдонадо да го уапси Хуан Родригес Суарес, бидејќи тој не добил дозвола да основа населба. Хуан де Mалдонадо има за задача и да ја регулира новата населба. Така на 24 јуни истата година тој ја преместува населбата на сегашното место и го преименува во ''Сантјаго де Лос Кабалерос''. До 1607 година градот е под надлежност на департманот Тунха , по што тој станува дел од Санта Фе .
Во 1622 година Мерида станува резиденција на гувернерот на Мерида. Градот и гувернаторството се дел од Нова Гранада до 1777 година, кога сите стануваат дел од Капитенството Венецуела. Подоцна во градот била издигната епископска катедра, поради што е изградена и богословија, која во 1811 година прераснува во Андски универзитет.
2 Клима
+ Мерида, + Source: Venezuelan Air Force
1951–1980, јан, фев, март, април, мај, јуни, јули, авг, сеп, окт, ное, дек, ''годишно''
Температура (°C), 17.8, 18.4, 19.0, 19.2, 19.5, 19.2, 19.0, 19.3, 19.4, 19.0, 18.5, 18.0, ''18.9''
Врнежи (mm), 47, 39, 53, 167, 238, 167, 127, 128, 200, 256, 199, 87, ''1,704''
Коста Крпач

Коста Крпач е поранешен македонски филмски работник, поет, уредник и пропагандист и одговорен за пласман на филмовите. Од 1957 година работел во „Вардар филм“ како одговорен за учеството на македонските филмови на фестивалите, за нивниот маркетинг и пласман во земјата и во светот. Работниот век го посветил на промоција и презентација на македонската кинематографија. Од 1983 до 1987 година работел во „Македонија филм“ сè до пензионирањето.
Битка кај Ороник (1456)

Втората битка кај Ороник се одвила на 18 мај 1456 година помеѓу Османлиското Царство предводена од страна на Мојсеј Аријанит Големиот итн. Лешка лига предводена од Скендербег.
Во текот на востанието на Скендербег, албанските сили претходно издвојувале големи победи на османлиските. Нередите во Албанија траеле веќе една деценија. Осанлиите го испратиле Исак Бег Паша да се справи со Скендербег, но тој бил поразен во Битката кај Белград. Мојсеј Аријанит Големиот, кој бил еден од најголемите офицери на Скендербег застанал на страната на Османлиите и од Адријанопол со армија од околу 15.000 војници се упатил кон Албанија. Во исто време Скендербег се подготвил за поредната битка. Неговата војска се состоела од 6.000 коњаници и 4.000 пешадија. Во битката повторно била поразена Османлиското Царство.
Крива Лакавица

Крива Лакавица — река во Македонија, лева притока на Брегалница. Извира од северните падини на Градешка Планина јужно од селото Долни Липовиќ, на височина од 570 м, а се влева кај селото Софилари, на височина од 251 м. Долга е 42 км, има течение во правец југ-југоисток - север-северозапад со вкупен пад од 319 м и просечен пад од 7,6 ‰. Сливот зафаќа површина од 425 км<sup>2</sup>. Во горното течение во делот на теснината Мантово е изградено езерото Мантово. Во однос на протоците на вода има одлики на порои: преку лето пресушува, а при поројни дождови, нивото на водостојот нараснува и до 2 метри при што водата се излива од коритото правејќи огромни штети на околното обработливо земјиште.
1 Галерија
Битка кај Уџебарда

Битката кај Уџебарда се одвила на 2 септември 1457 година помеѓу албанските сили предводени од страна на Скендербег и силите на Османлиското Царство предводена од страна на Исак Бег Евреноз. Оваа битка биле една од најзначајната победа на Скендербег против Османлиите.
Османлиската војска броела околу 80.000 војници,, иако се смета дека таа бројка сепак била помала, од околу 40.000 војници. Албанските сили пак броеле околу 20.000 војници.
Зина Креља

Зина Креља (, – , ) — македонска оперска певица, сопран, првенка на Операта на МНТ.
1 Животопис
Креља е родена во Битола на 17 јануари 1925 година. Потекнува од музикално семејство (мајка и била Нада Џамбазова – оперска певица). Пеење учела во Загреб, а вокалното образование го продолжила во Рим кај проф. Страчари. Во 1946 година дебитирала во Загреб со улогата на Виолета Валери во операта Травијата. Една сезона
била ангажирана во Сараевската опера, а во Операта на МНТ, како еден од нејзините основачи била од 1947 до 1981 година. Во својата кариера остварила повеќе од 20 улоги. Настапувала и на концертниот подиум. Гостувала во музичките центри на поранешна Југославија, Бугарија, Романија, Швајцарија. Поседувала сугестивност и сензибилитет во изразот и сценски шарм. Добитничка е на голем број на награди и признанија, меѓу кои и на најголемата државна награда „11 Октомври“. Починала во Скопје на 21 ноември 2004 година.
Џуна

Џуна (вистинско име Евгенја Јувашевна Давиташвили или скратено Џуна Давиташвили; |Евгения Ювашевна Давиташвили - Джуна), руски медиум и исцелител од асирско потекло, родена на во Кубањ, во селото Урмија во Краснодарскиот крај во Советскиот Сојуз.
1 Живот и дело
Семејството на Џуна потекнува од Иран, а во Русија тие живееле близу езерото Урмија. Нејзиниот татко починал кога таа имала 11 години, а нејзината мајка една година подоцна. Во Тбилиси, Грузија, Според некои извори Џуна била обучена за кинооператорка, но никогаш не работела според својата професија. Според други извори завршила медицински факултет и била распределена во Тбилиси каде се запознава со својот иден сопруг. Откако ги открила своите натприродни способности со текот на годините почнала да ги користи за лекување на луѓето и на животните.
Во почетокот на осумдесеттите години на XX век, нејзиниот третмани со раце ќе стане светски позната. После неколку години таа се преселила во Москва, каде што таа учествувала во многу научни експерименти.
2 Почеток на славата
Во почетокот на 80-тите години од минатиот век од Москва низ целиот свет се прошири приказната за темнокосата чудотворка - таинствената исцелителка која со свои раце и со натприродна моќ ги лекува најтешките болни. Иако тогашниот Советски Сојуз не ја заговарал популаризацијата на алтернативната медицина, се зборувало дека тешко болниот водач Леонид Брежнев оди кај 30-годишна жена на третмани кои му го продолжиле животот.
Евгенија Давиташвили, по смртта на Брежнев се прочула како една од најбогатите личности во СССР.
Во почетокот на 1990-тите години таа патува во САД, Италија и во останатиот дел на Западна Европа. Во 1994 година прима високото одликување од претседателот на Русија Борис Елцин. Се сретнала и со папата Јован Павле II.
Таа вели дека нејзин пациент бил и Борис Елцин.
По смртта на нејзиниот син во 2001 година, потполно се повлекува од јавност.
Починала во Москва на 8 Јуни 2015 на 65 годишна возраст.
Опсада на Кроја (1478)

Четвртата опсада на Кроја од страна на Османлиското Царство против силите на Албанија се случила во 1478 година, по смртта на Скендербег. Градот конечно бил освоен по трите неуспешни обиди на Османлиите. Во текот на четирите опсади, војниците и месното население било преморено од војна, глад и недостаток на средства за повторно да се спротивстави на империјата. Албанските бранители решиле да го предадат градот на Мехмед II, кој им ветил дека никој нема да биде повреден доколку по мирен пат се предаде градот. Сепак, по предавањето на градот, Османлиите не го одржале своето ветување. Голем број на војници биле убиени, жените и децата биле малтретирани.
По една година паднал и Скадар, кој тогаш бил под контрола на Венецијанската Република. По оваа битка следел период на исламизација на Албанија. Албанија во следните 5 векови останала под османлиска власт, кога по Првата светска војна била формирана современата албанска држава.
Воислав Кушевски

Воислав Кушевски (, – , ) — македонски историчар и редовен професор на Филозофскиот факултет во Скопје.
1 Животопис
Кушевски е роден во делчевското село Тработивиште на 28 јули 1921 година. Завршил Учителска школа во Скопје во 1941 година, и едногодишен курс за предавачи по историја и по географија во 1946 година. Бил инспектор по историја за средните училишта од 1949 до 1959 и директор во средни училишта и предавач на ВПШ „Климент Охридски“. Од 1959 година, тој бил асистент на Филозофскиот факултет и предавач по предметот Методика на наставата по историја. Во 1965 година, тој докторирал на темата „''Македонија пред Друштвото на народите''“. Во 1967 година, тој бил избран за доцент, во 1972 година за вонреден и во 1977 година за редовен професор. Бил продекан на Филозофскиот факултет. Истражувал во повеќе архивски центри во земјава и во странство.
2 Дела
*''ВМРО (Обединета) спрема поставувањето на македонското прашање пред Друштвото на народите'', Историја, 1, Скопје, 1985;
*''Грчки дипломат за македонскиот јазик, „Прилози“'', XXII, 2, Скопје, МАНУ, 1991;
*''За дејноста и улогата на ВМРО на Тодор Александров и Иван Михајлов во врска со поставувањето на македонското прашање во Друштвото на народите (1920–1934)'', зб. „Сто години од основањето на ВМРО и 90 години од Илинденското востание“, Скопје, 1994.
Лубен

Лубен — средновисока планина во Македонија со највисок врв Кафчал (1.762 м). Припаѓа на планините од западномакедонската група.
Се протега помеѓу Церско Поле на запад и северозапад. Со горниот тек од долината на Церска Река и превојот Кула е одвоена од Баба Сач. На исток продолжува во Бушева Планина, но од неа е одвоена со превојот Стрмол (1.370 м), а на југ е Демир Хисар. Геолошкиот состав е претставен со варовнички карпи што овозможиле интензивна карстна ерозија. Има динарски правец на протегање сз–ји и се развиени површински карстни форми: шкрапи, вртачи, ували, мали карстни полиња и скарстени долови.
Рендал Манро

Рендал Патрик Манро (|Randall Patrick Munroe) е програмер познат по неговиот семрежен стрип ''xkcd''. Тој и неговиот семрежен стрип уживаат култен статус меѓу љубителите на такви стрипови. Тој е еден од малкуте автори на семрежни стрипови кои живеат од тоа.
1 Животопис
Манро бил љубител на стрипови уште од мала возраст, почнувајќи со ''Калвин и Хобс''. Матурирал во средното училиште за математика и наука во Клоувер Хил, а дипломирал физика на универзитетот Кристофер Њупорт во 2006. Манро бил соработник на НАСА пред и по дипломирањето. Во јануари 2006, неговиот договор со НАСА истекол и тогаш почнал да работи само на неговиот семрежен стрип, ''xkcd''. Сега се издржува себеси со продавање на разна роба поврзана со ''xkcd''. Семрежнот стрип набргу станал многу популарен, достигнувајќи дури 70 милиони гледања на месец до октомври 2007.
Манро држел говори на места како Googleplex, штабот на Google во Маунтин Вју, Калифорнија.
Во декември 2006, Манро во знак на протест им напишал чек на ''Verizon'' кој содржел сложен математички израз за да искаже $0,002.
Манро живее во Сомерсвил, Масачусетс и има двајца браќа: Даг и Рики.
2 Стрипот
''xkcd'' е семрежен стрип со теми од програмирање, математика, наука, јазик и романтика.
3 Поврзано
* xkcd
Линкестида

Линкестида — древна област во Горна Македонија што се протегала по средниот тек на реката Црна (Еригон), во јужниот дел на Пелагонија, со планината Баба на запад, јужниот дел на висорамнината Мариово и Кајмакчалан на исток. Низ неа минувал познатиот антички пат Вија Егнација и преку нискиот премин Кирли-Дервен продолжувал кон Еордеја на југ. Тука живеело горномакедонското племе Линкести. Главен, а можеби и единствен вистински град во оваа област бил Хераклеја Линкестис, основан од кралот Филип II Македонски. Од Линкестида се зачувани засега најстарите релјефи на надгробни стели.
1 Поврзано
* Линкести
* Хераклеја Линкестис
Липковска Река

Липковска Река или Липковка — река во Североисточна Македонија, која заедно со Коњарска Река ја создаваат Кумановска Река во Куманово.. Тече низ општините Липково и Куманово.
1 Водотек
Настанува кај селото Гошинце со спојување на Гошинска и Брештанска Река, а низводно од левата страна ја прима Слупчанска Река. Во горниот тек има планински, а низводно до вливот (311,7 м) рамничарски карактер. Влегува во Куманово од северозапад и се спојува со Коњарска Река, со што водотекот низводно е веќе наречен Кумановска Река. Долга е 17,5 км, а сливот зафаќа површина од 300 км<sup>2</sup>. Во нејзиниот слив се изградени вештачките езера Липково и Глажња. Средниот протек изнесува 1,42 м<sup>3</sup>/с.
2 Историја
На 1 мај 2014, реката се излеала кај селото Оризари, Општина Липково. Биле поплавени околу 100 хектари од обработливото земјиште.
Во декември 2017 година започнале градежните зафати за регулирање на водотекот на реката. Во септември 2018 година биле завршени градежните зафати.
3 Галерија
Список на загрозени јазици во Европа

Ова е список на загрозени јазици во Европа. Загрозен јазик е јазик кој му прети исчезнување, најчесто поради недоволен број говорници.
Според црвената книга на загрозени јазици на УНЕСКО, се одделуваат следните категории загрозени јазици:
*''загрозени јазици'' со мал број деца кои го зборуваат јазикот;
*''сериозно загрозени јазици'' со мал број говорници, но без деца;
*''скоро исчезнати јазици'' со околу десетици говорници;
1 Јазици
јазик, статус, зборуван во, говорници, извор, ISO 639-3, извештај на Етнолог
Истроромански јазик, сериозно загрозен, Хрватска, ~137 (2001) - 1000, ruo
Ливонски јазик, скоро изчезнат, Летонија, 15 до 20 (1995 V Zeps)., liv
Севернофризиски јазик, сериозни загрозен, Гермаија, 10.000 (2001), frr
Сатерландски фризиски јазик, сериозно загрозен, Германија, 5.000 (2001), stq
Ромско-грчки јазик, скоро исчезнат, Грција, 30 (2000)., rge
Еврејско-италијански јазик, скоро исчезнат, Италија, 200, itk
Караимски јазик, скоро исчезнат, Крим, Литванија, 3 (2000) 5.000 во Литванија.
Кашупски јазик, сериозно загрозен, Полска, 53.000 (2002), 2002, csb
Шлески германски јазик, скоро исчезнат, Германија, Полска, Чешка, sli
терсколапонски јазик, скоро исчезнат, Русија, 6 (1995 M Krauss) 400 (2000 Salminen).
Вотски јазик, скоро исчезнат, Русија, 25 (1979 Valt) 200 (1990 A E Kibrik).
Леонски јазик, сериозно загрозен, Шпанија, Португалија, 50,000 (10,000 во Португалија 1999, Salminen), Црвена книга на загрозени јазици на УНЕСКО
Арагонски јазик, загрозен, Шпанија, 30,000, Црвена книга на загрозени јазици на УНЕСКО, arg
питолапонски јазик, скоро исчезнат, Шведска, Норвешка, 20 во Шведска (2000 T. Salminen) 2,000 во Шведска (1995 M Krauss), sje
умолапонски јазик, скоро исчезнат, Шведска, 20 (2000 T Salminen) 1,000 (1995 M Krauss), sju
Валонски јазик, загрозен, Белгија, 600,000, wln
Франкопровенсалски јазик, загрозен, Италија, Франција, Швајцарија, 113,400, frp
инарсколапонски јазик, скоро исчезнат, Финска, 300, sje
2 Поврзано
* Список на мртви јазици во Европа
* Јазици во Европа
Лепенец

Лепенец — река во Македонија, притока на Вардар. Извира од планината Жар на Косово, на височина од 1.860 м, а се влева кај населбата Злокуќани во Скопје, на височина од 253 м. Од изворот до Качаничката Клисура тече во правец запад-исток, а потоа свртува во правец југ-југоисток.
Долга е 75 километри, има вкупен пад од 1.603 м и просечен пад од 21,4‰. На територијата на Македонија влегува кај селото Блаце и има должина од 21 километар. Сливот зафаќа површина од 770 км<sup>2</sup>, од која на Македонија ѝ припаѓаат 167,76 км<sup>2</sup>. Средногодишниот протек пред вливот во реката Вардар изнесува 10,0 м<sup>3</sup>/сек.
1 Галерија
Мадрид Мастерс 2010

2010 Мадрид Мастерс (познат и како ''Мутуа Мадрилења Мадрид Опен'' (|Mutua Madrileña Madrid Open) поради спонзорски причини) беше изигран на отворено на земјена подолга во Парк Мензанарес во Мадрид, Шпанија од 7 мај – 16 мај. Ова е 9-то издание од овој настан во АТП и 2-ро во ВТА. Овој турнир е класифициран во АТП Мастерс 1000 турнирите во 2010 АТП Светски Тур и во ВТА Премиер турнирите во 2010 ВТА Тур.
1 АТП Учесници
1.1 Носители
Играч, Националност, Рангинг*, Носител
Роџер Федерер, 1, 1
Рафаел Надал, 3, 2
Енди Мареј, 4, 3
Робин Содерлинг, 7, 4
Енди Родик, , 8, 5
Фернандо Вердаско, 9, 6
Жо-Вилфред Цонга, 10, 7
Марин Чилич, 11, 8
Давид Ферер, 12, 9
Микаил Јужни, 15, 10
Томаш Бедрух, , 16, 11
Гаел Монфилс, 18, 12
Џон Иснер, 21, 13
Сем Кјури, 22, 14
Станислас Вавринка, 23, 15
Томаз Белучи, 26, 16
* Рангинзите се според мај 3, 2010.
1.2 Други учесници
Следниве играчи добија вајлд карти во главната жрепка:
* Марсел Грањолерс
* Карлос Моја
* Пере Риба
* Давид Налбандијан
Следниве играчи добија учество во квалификационата жрепка:
* Кевин Андерсон
* Хуан Игнасио Чела
* Олександр долгопогов Џр.
* Даниел Химено-Травер
* Сантјаго Гиралдо
* Даниел Муњос-Де Ла Нава
* Кристофе Рохус
Следниве играчи добија место на сружни губитници:
* Мајкл Расел
* Мерди Фиш
* Оскар Ернандес
1.3 Откажувања
Следниве поважни играчи се откажаа од настанот:
* Новак Џоковиќ (алергии)
* Енди Родик (стомачен вирус)
* Хуан Мартин Дел Потро (десен зглоб)
* Николај Давиденко (скршен зглоб)
* Фернандо Гонсалес (повреда на колено)
* Иван Љубичич (напор на лева страна)
* Томаш Бедрух (повреда на десниот колк)
* Хуан Карлос Фереро (повреда на колено)
* Томи Хас (операција на десен зглоб)
* Томи Робредо (повреда на грбот)
* Жил Симон (десно колено)
* Радек Штепанек (замор)
* Давид Налбандијан (повреда на нога)
2 Шампиони
2.1 Мажи сингл
Рафаел Надал го победи Роџер Федерер, 6–4, 7–6(5)
2.2 Жени сингл
Араване Резаи ја победи Венус Вилијамс, 6–2, 7–5
2.3 Мажи дабл
Боб Брајан / Мајк Брајан ги победија Даниел Нестор / Ненад Зимојниќ, 6–3, 6–4
2.4 Жени дабл
Серена Вилијамс / Венус Вилијамс ги победија Гизела Дулко / Флавија Пенета, 6–2, 7–5
Каталонски поход

Во 1303, византискиот цар Андроник II Палеолог ангажирал околу 6.500 каталонски платеници на чело со Роџер де Флор со цел да покрене воена поход против Османлиите истата година. Скапата услуга дошла до успех. Турците биле принудени да се повлечат кон внатрешноста на Анадолија. Следните битки биле едни од најклучните за Византија бидејќи ја дале целосната слика во која се наоѓала Византија. Во крајна мера, Каталонскиот поход не се покажала како голем или траен успех за Византија.
Келтска лига (политичка организација)

Келтската лига претставува политичка и културна организација која го промовира келтскиот идентитет во Ирска, Шкотска, Велс, Бретања, Корнвол и на островот Ман, кои колективно од страна на Келтската лига се нарекуваат келтски народи. Тоа места посебен акцент на домашните келтски јазици.
1 Цели на организацијата
Келтската лига се залага за:
* Поттикнување на соработката меѓу келтските народи;
* Развивање на свеста на посебни односи и на солидарност помеѓу келтските народи;
* Запознавање на јавноста за келстската борба и достигнувања;
* Формално здружување на келтските народи кога два или повеќе од нив ќе се стекнат со независност;
* Употреба на националните ресурси на секоја келтска нација во корист на сите останати.
Вампирските дневници

Вампирските дневници (оригинал англиски ''The Vampire Diaries'') е младинско-возрасен вампирски хорор серијал од романи напишани од авторката Л. Џ. Смит. Приказната се врти околу Елена Гилберт, девојка од средно училиште растргната помеѓу двајца браќа вампири. Серијалот оригинално беше трилогија објавена во 1991 година; меѓутоа, притисокот од страна на читателите ја натера авторката да го напише четвртото продолжение, ''Мрачно соединување'', што беше издадено следната година. Откако зеде поголем одмор од пишување, Л. Џ. Смит во 1998 најави нова трилогија насловена како Вампирските дневници: Враќањето, како продолжение на серијалот, со Дејмон како главен протагонист. Првото продолжение, ''Враќањето: Квечерина'' беше објавено на 10 февруари 2009 година. ''Враќањето: Сенковити души'' беше објавено на 6 мај 2010 година. ''Враќањето: Полноќ'' е предвидено за објавување на 8 декември 2010 година.
''Вампирските дневници'' се адаптирани во телевизиска серија која премиерно беше прикажана на 10 септември 2009 година на телевизиската програма насловена како ''The CW''.
Л. Џ. Смит во соработка со Џули Плек и Кевин Вилијамсон, продуцентите на телевизиската серија Вампирските дневници, ќе објави уште една трилогија насловена како Дневниците на Стефан, но кои ќе бидат претходници на случувањата во ТВ серијата, а не на оние од книгите. Првата книга од ''Дневниците на Стефан'' насловена како ''Потекло'', официјално излезе на 2 ноември 2010 година. Продолженијата насловени како ''Страст за крв'' и ''Копнежот'' биле објавени 4 јануари 2011 и 3 мај 2011 соодветно; книгите се раскажувани од гледна точка на Стефан Салваторе.
Во октомври 2010, Л. Џ. Смит објави на својата официјално мрежно место дека, покрај се, серијалот нема да заврши со ''Враќањето: Полноќ'', туку дека серијалот ќе продолжи со сосема нова трилогија наречена Вампирските дневници: Ловците која ќе ги содржи книгите ''Фантом'', ''Месечева песна'' и ''Вечност''
Битка кај Бафеј

Битката кај Бафеј (турски: ''Koyunhisar Savaşı'') се одвила на 27 јули 1302 година помеѓу силите на Османлиското Царство на чело со Осман I и силите на Византија на чело со Георг Музалон. Битката завршила со победа на Османлиите, која го најавила постепеното заземање на византиската територија во корист на Османлиите. Претходно Османлиите во опсада ги ставиле градовите Никеја, кој бил империјален град и Бурса. Турските напади претставувале и закана за градот Никомедија. За да го спречи ова, царот Андроник II Палеолог (1282-1328) испратил армија од околу 2.000 војници да го ослободат градот.
Така битката се случила кај Бафеј, место кое очигледно се наоѓа помеѓу Никомедија и Никеја на 27 јули [1302] година. Во битката, Османлиите успеале да го скршат отпорот на Византијците, притоа принудувајќи ги да се повлечат кон Никомедија.
Опсада на Никеја (1331)

Опсадата на Никеја се одвила во периодот од 1328 до 1331 година од страна на силите на Османлиите предводени од Осман I и Византија предводена од Андроник III од друга страна. Опсадата довела до заземање на еден од најважните византиски градови од страна на Османлиите.
Претходно, од 1326 година од страна на Османлиите бил заземен денешниот град Бурса. Градот станал нова престолнина на новта империја. Тој се наоѓал во непосредна близина на Цариград. Во 1328 година Орхан I ја започнал опсадата на Никеја. Опсадата на градот траела до 1331 година. Претходно, градот на неколкупати бил опседнуван, но безуспешно. Во 1329 година од страна на византискиот цар бил направен обид да се поништи опсадата. Сепак, во тоа не успеал и на неколкупати бил поразен. Кога станало јасно дека императорот нема повеќе сили да се справи со градот односно да пушти војска на помош, градот паднал во 1331 година. По ова, во 1337 година паднала и Никомедија.